open-index/open-wikipedia-markdown huggingface dataset:
Psalm 69: The Way to Succeed and the Way to Suck Eggs

**Psalm 69: The Way to Succeed and the Way to Suck Eggs**, lyhyemmin **Psalm 69**, on industrial metal-yhtye Ministryn vuonna 1992 julkaistu studioalbumi, joka on yhtyeen myydyin. Albumin varsinainen nimi on **ΚΕΦΑΛΗΞΘ** (kreikkaa, äännetään suunnilleen "ke-fa-lee", tarkoittaen "pää" tai "johtaja", ja numeroa 69). Albumin tunnetuin kappale lienee singlenäkin julkaistu "Jesus Built My Hotrod".

## Kappalelista
#
#
#
#
#
#
#
#
#

## Kokoonpano

* Al Jourgensen – laulu (1-4, 6, 7), kitarat, koskettimet, tuotanto
* Paul Barker – bassokitara, ohjelmointi, laulu, tuotanto

### Vierailevat artistit
*William Rieflin – rummut (1-7)
*Mike Scaccia – kitara
*Michael Balch – kosketinsoittimet, ohjelmointi
*Howie Beno – ohjelmointi
*Louis Svitek – kitara
*Gibby Haynes – laulu (5)
*Jeff "Critter" Newell - teknikko
*Paul Manno – teknikko
*Paul Elledge – taide

## Aiheesta muualla
* 
*
Salattu suhde

**Salattu suhde** () on kiinalainen ooppera, joka perustuu Li Yun 1600-luvulla kirjoittamaan rakkausnäytelmään. Näytelmää ei ole esitetty 300 vuoteen, koska sen aihetta, kahden naisen rakkautta, on vierastettu. Se esitettiin Suomessa toukokuussa 2010.

## Tarina
Yangzhoussa asuvan oppineen miehen Fan Jiefun vastanainut vaimo Cui Jianyun meni temppeliin tarjoamaan suitsuketta jumalalle. Hän tapasi siellä kartanonherran tyttären Cao Yuhua. Cui piti Caon kropan tuoksusta ja Cao piti Cuin runojen kirjoittamisen kyvyistä. He vannoivat jumalan edessä verisisariksi. Cui jopa esitteli Caota miehelleen Fanille jalkavaimoksi saadaakseen Caon vierelleen.

## Lähteet
Matti Poutiainen

**Matti Poutiainen** (s. 7. toukokuuta 1955 Joroinen) on suomalainen pappi, joka toimi vuoteen 2018 Helsingin tuomiokirkkoseurakunnan kirkkoherrana ja tuomiorovastina. Hänet valittiin tehtävään vuonna 2006. Hän on ollut Helsingin tuomiorovastikunnan lääninrovastina vuodesta 2008. Poutiainen oli Töölön seurakunnan kirkkoherra vuosina 2000–2005. Koulutukseltaan hän on teologian lisensiaatti.

Poutiainen oli ehdolla Helsingin piispaksi 2010. Hän sai ensimmäisellä kierroksella eniten ääniä mutta hävisi toisella kierroksella Irja Askolalle.

Matti Poutiainen avioitui vaimonsa Kirstin kanssa 1975. Parilla on neljä lasta.

## Lähteet
* Henkilötiedot Matti Poutiaisen kotisivulla 

### Viitteet
Spekulaatio

**Spekulaatio** tai **spekulointi** voi tarkoittaa seuraavia:

* spekulaatio ajattelussa (spekulatiivinen filosofia),
* spekulaatio taloudessa, sijoittaminen tavalla, joka ei takaa arvon säilymistä,
* spekulaatio fiktiokirjallisuudessa (spekulatiivinen fiktio).
Heidenreich Vinke von Overberg

**Heidenreich Vinke von Overberg** oli Saksalaisen ritarikunnan alaisuudessa toimineen autonomisen Liivinmaan ritarikunnan mestari vuosina 1439–50. Hän hyökkäsi virkakaudellaan Inkeriin vuosina 1444–1447 ja aloitti Bauskan linnan rakennuttamisen.

## Lähteet
Caesars Superdome

**Caesars Superdome** (alun perin **Louisiana Superdome**, aikasemmin Mercedes-Benz Superdome) on New Orleansissa Yhdysvalloissa sijaitseva urheilu- ja messurakennus, joka sijaitsee New Orleansin keskeisellä bisnesalueella. Rakennus avattiin 3. elokuuta 1975.

Superdomella pelaavat National Football Leaguen New Orleans Saints ja NCAAn Tulanen yliopisto. Stadionilla on järjestetty kahdeksan Super Bowlia, vuosina 1978, 1981, 1986, 1990, 1997, 2002, 2013 ja 2025.
Siellä järjestetään myös jokavuotinen Sugar Bowl. 

Vuonna 2014 stadionilla järjestettiin Wrestlemania 30 showpaini tapahtuma joka keräsi 75&nbsp;167 katsojaa. 

## Lähteet

## Aiheesta muualla

*Louisiana Superdomen virallinen kotisivu
Dunkleosteus

**Dunkleosteus** on sukupuuttoon kuollut suuri petokala, joka eli myöhäisellä devonikaudella 380&ndash;360 miljoonaa vuotta sitten. Sillä oli vahvat leuat, joilla se luultavasti murskasi saaliskaloja, joilla oli suojaava panssari. *Dunkleosteuksella* oli myös itsellään paksu luinen suojaava panssari. Suurin laji, *D. terrelli*, kasvoi enintään 6 metriä pitkäksi ja painoi tonnin. Kalan silmät olivat panssarin syvennyksissä suojassa neljän luurenkaan keskellä.

Dunkleosteuksen kohtaloksi oletetaan koituneen se, että sen saaliseläimet kehittyvät sitä nopeammiksi, kun panssarikaloja notkeammat rustokalat yleistyivät. Fossiileja on löytynyt Saksasta, Pohjois-Afrikasta ja Yhdysvaltojen itäosasta. Dunkleosteus söi lähes mitä tahansa eliöitä jotka elivät merissä.

## Aiheesta muualla
* Prehistoric Wildlife: ''Dunkleosteus''
Cynognathus

**Cynognathus** (nimen merkitys: *”koiranleuka”*) on sukupuuttoon kuollut terapsidisuku, joka kuuluu kynodontteihin. Se eli mesotsooisen maailmankauden alussa varhais- ja keskitriaskaudella noin 247–242 miljoonaa vuotta sitten. *Cynognathusin* fossiileja on löydetty Etelä-Afrikasta, Namibiasta, Argentiinasta ja Etelämantereelta.

## Ominaisuudet
*Cynognathus* oli hieman koiraa muistuttava lihansyöjä, ja hyvin suurikokoinen kynodontti. Sen pää on ruumiin kokoon suhteutettuna suuri, kallon pituus on noin 30–45 cm. Kallo on jokseenkin kapea ja sen alaleuassa on käytännöllisestikatsoen vain yksi luu, jossa ovat eläimen alaleuan etu-, kulma- ja poskihampaat. Kulmahammas on suuri ja alaleuan muoto mahdollistaa leukojen suuren avautumisen. Eläimellä oli kallon rakenteesta päätellen suuret leukalihakset ja täten suuri puruvoima. *Cynognathusin* vartalo on voimakasrakenteinen ja takajalat sijaitsevat ruumiin alla, joten eläimen asento oli sen eläessä nisäkäsmäinen.

## Luokittelu
*Cynognathus* kuuluu kladiin Eucynodontia, kladiin Cynognathia ja heimoon Cynognathidae. Eucynodontian edustajana se on täten läheisempää sukua nisäkkäille kuin ”primitiivisemmille” kynodonteille, joita ovat esimerkiksi *[[Progalesaurus]]*, *[[Procynosuchus]]* ja *[[Thrinaxodon]]*.

### Fylogenia
Muokattu Botha et al. (2007):

J. A. Hopson (2001):


Kuva:Cynognathus crateronotus - National Museum of Natural History - IMG 1987.JPG|*Cynognathus crateronotusin* kallo National Museum of Natural Historyssä
Kuva:Cynognathus.JPG|*Cynognathusin* kallo Museum Mensch und Naturissa
Kuva:Cynognathus, Natural History Museum, London, Mammals Gallery.JPG|*Cynognathusin* kallo Natural History Museumissa, Lontoossa
Kuva:Snider-Pellegrini Wegener fossil map.gif|*Cynognathusin* jäänteiden löytöpaikat oranssilla
Kuva:Vertebrae Cynognatus ect. Wellcome M0006649.jpg|Piirros *Cynognathusin* nikamista
Kuva:Theraoid skulls. A, B, C and D. Wellcome M0006647.jpg|Piirros *Cynognathus platycepsin* (sama kuin *Cynognathus crateronotus*) kallosta.


## Lähteet

## Aiheesta muualla
*''Cynognathus'' Prehistoric-wildlife.com
Théoneste Bagosora

**Théoneste Bagosora** (16. elokuuta 1941 – 25. syyskuuta 2021 Bamako, Mali) oli ruandalainen eversti, joka tuomittiin Kansainvälisessä Ruanda tuomioistuimessa elinkautiseen vankeusrangaistukseen Ruandan kansanmurhan pääsuunnittelijana.

Bagosora syntyi vuonna 1941 Gisenyin alueella Ruanda-Urundin länsiosassa. Presidentti Juvénal Habyarimana ja monet muut hutueliitin jäsenet olivat kotoisin samalta seudulta. Bagosora valmistui upseeriksi 1964 ja sen jälkeen hänjatkoi opintojaan Ranskassa.

Eversti Bagosora oli maansa armeijan ylipäällikkö, kun hän laati suunnitelman maansa tutsivähemmistön tuhoamisesta. Sadan seuraavan päivän aikana tutseja surmattiin yli 800&nbsp;000. Bagosoara organisoi, koulutti ja aseisti yhdessä kahden muun upseerin kanssa Interahamwe-joukot, jotka totetuttivat tappamisen. He kokosivat myös nimilistoja tutseista ja maltillisista hutuista, jotka vastustivat etnisiä puhdistuksia. Valmistelu oli alkanut jo vuonna 1990, vaikka kansanmurha leimahti liikkeelle vuonna 1994 presidentti Habyarimanan lentokoneen syöksyttyä maahan. Kun hutujen sotaonni kääntyi, Théoneste Bagosora pakeni Kameruniin, jossa hänet pidätettiin vuonna 1996. Hänet luovutettiin Ruanda-tuomioistuimen eteen. 

## Lähteet
Valeri Kuzmin

**Valeri Kuzmin** (, 3. huhtikuuta 1941 Moskova – 28. joulukuuta 2024) oli venäläinen jääkiekkopuolustaja. Kuzmin aloitti uransa Moskovan Spartakissa, jossa hän voitti Neuvostoliiton mestaruuden kolmesti (1962, 1967 ja 1969). Hän edusti Helsingin Jokereita SM-liigan ensimmäisellä kaudella 1975–76, pelaten täyden runkosarjan tehoin 3+7=10.

## Lähteet
*
57 (luku)

**57** (**viisikymmentäseitsemän**) on luonnollinen luku, jota edeltää luku 56 ja seuraa luku 58.

## Matematiikassa
* 57 on puolialkuluku ja siten myös yhdistetty luku.
* 57 on vajaa luku.
* 57 on Leylandin luku: 2^5+5^2.
* 57 on Duffyn luku.
* 57 kuuluu Ulamin lukujonoon ().
* 57 on palindromi viisijärjestelmässä (2125) ja seitsenjärjestelmässä (1117).
* 57 voidaan muodostaa neljän eri positiivisen neliöluvun summana: 6^2+4^2+2^2+1^2.
* 57 esiintyy kahdessa jaottomassa Pythagoraan kolmikossa:  ja .
* 2^{57} eli  ei sisällä yhtään numeroa 3, 6 tai 9.
* Radiaani on noin 57 astetta.

## Luonnontieteissä
* 57 on lantaanin järjestysluku.
* Rauta-57 on raudan vakaa isotooppi.
* Rutenium-101 on ruteniumin vakaa isotooppi, jonka neutroniluku on 57.
* 57 Mnemosyne on pikkuplaneetta.
* Lyyran rengassumu tunnetaan myös nimellä Messier 57.

## Muissa yhteyksissä
* 57 on Kolumbian kansainvälinen suuntanumero.
* Kolme Yhdysvaltain neljästä ensimmäisestä presidentistä astui virkaan 57-vuotiaana (Washington, Jefferson ja Madison).
* Eurooppatie E57 kulkee Itävallan ja Slovenian välillä.
* *[[Matkustaja 57]]* on elokuva.
* Kantatie 57 kulkee Hämeenlinnan ja Pälkäneen välillä.

## Lähteet
Alcor Life Extension Foundation

**Alcor Life Extension Foundation** on vuonna 1972 perustettu, Yhdysvalloissa, Arizonan osavaltiossa Scottsdalessa, sijaitseva säätiö, joka tutkii ja suorittaa syväjäädytyksiä. Säätiön toiminta perustuu kertamaksuun, ja säätiön varoista kertyneen pääoman tuotolla toiminta pidetään käynnissä.

Vuoden 2013 elokuussa oli 117 henkilöä tai päätä kryosäilytystankeissa. 

## Katso myös
*Vitrifikaatio
*Molekulaarinen nanoteknologia

## Lähteet
*Suomen Transhumanistiliitto - Mitä on kryoniikka?

### Viitteet

## Aiheesta muualla
*Alcorin kotisivut
Terry George

**Terry George** (s. 20. joulukuuta 1952) on irlantilainen elokuvaohjaaja ja -käsikirjoittaja. Hän voitti vuoden 2011 parhaan lyhytelokuvan Oscar-palkinnon tyttärensä Oorlagh Georgen kanssa elokuvasta *[[The Shore]]*.

George oli Oscar-ehdokkaana myös vuonna 1996 elokuvan *[[Isän nimeen]]* sovitetusta käsikirjoituksesta ja vuonna 2004 elokuvan *[[Hotelli Ruanda]]* alkuperäiskäsikirjoituksesta.

Terry George syntyi Pohjois-Irlannissa ja muutti Yhdysvaltoihin vuonna 1981. Monet hänen elokuvistaan sijoittuvat Pohjois-Irlantiin.

## Filmografia
George on ohjannut, käsikirjoittanut ja tuottanut elokuvia.
**[[Isän nimeen]]* (*In the Name of the Father*, 1993) (käsikirjoitus)
**[[Elämän hinta]]* (*Some Mother's Son*, 1996) (ohjaus ja käsikirjoitus)
**[[The Boxer (elokuva)|The Boxer]]* (1997) (käsikirjoitus)
**[[Räikeä valhe]]* (*A Bright Shining Lie*, 1998) (ohjaus ja käsikirjoitus)
**[[Hart's War]]* (2002) (käsikirjoitus)
**[[Hotelli Ruanda]]* (*Hotel Rwanda*, 2004) (ohjaus, käsikirjoitus ja tuottaja)
**[[Hetki pimeässä]]* (*Reservation Road*, 2007) (ohjaus ja käsikirjoitus)

## Lähteet
Hinckleyn suuri tulipalo

**Hinckleyn suuri tulipalo** (), joka 1. syyskuuta 1894 tuhosi 420 neliömailia (1&nbsp;100 km²) maastoa, oli Minnesotan historian toiseksi tuhoisin tulipalo. Ainakin 418 kuolonuhria vaatineen palon keskipiste oli Hinckleyssä. Jotkut tutkijat arvioivat uhreja olleen lähes 800. Hinckleyn lisäksi Mission Creekin ja Brook Parkin kylät paloivat kokonaan.

Kahden kuukauden kuivuuden jälkeen Pinen piirikunnassa syttyi useita pieniä paloja. Tulet levisivät nopeasti, koska tuohon aikaan puutavaraa kerättäessä puista karsittiin oksat, jotka jätettiin maahan helposti syttyviksi keoiksi. Ihmiset pakenivat tulta kaivoihin, soihin ja jokeen. Boston Corbettin uskottiin kuolleen tulipalossa, vaikka asiasta ei täyttä varmuutta voi saada. Hänen viimeinen tunnettu asuinpaikkansa oli lähellä Hinckleytä ja uhriluettelosta löytyy "Thomas Corbett" -niminen mies.

## Aiheesta muualla
*AmericanHeritage.com:THE HINCKLEY FIRE 
*Hinckley Fire of 1894
Falásarna

**Falásarna** () on Kreikan kylä ja ranta-alue, joka sijaitsee Kreetan saaren luoteisosassa. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylä on osa Plátanoksen kyläyhdyskuntaa. Kylän väkiluku on 21 (vuonna 2011).

Falásarnan kylä sijaitsee Kreetan luoteisosassa noin 16 kilometriä länteen Kíssamoksen kaupungista. Kylä on saanut nimensä antiikin ajan Falasarnan kaupungista, joka sijaitsi nykyisen kylän lähellä. Se oli merkittävä satamakaupunki, ja kukoisti erityisesti hellenistisellä kaudella 200-luvulla eaa.

Kíssamoksesta ja Chaniásta kulkee linja-autoja Falásarnaan. Antiikin Falasarnan arkeologinen alue sijaitsee niemessä noin 1,3 kilometriä nykyisestä Falásarnan kylästä luoteeseen noin sadan metrin päässä nykyisestä merenrannasta. Tämä johtuu siitä, että mannerlaattojen liikkeiden seurauksena Kreetan itärannikkoa on vajonnut mereen ja vastaavasti länsirannikko on noussut ylemmäksi. Alueelta on löydetty muun muassa linnoitteiden ja sataman jäänteet.

## Lähteet

## Aiheesta muualla
Hulluna humpasta

**Hulluna humpasta** on Eläkeläiset-yhtyeen vuonna 2010 julkaisema vinyylisingle. Singlen B-puolella on saman kappaleen karaokeversio. Kappaleen sanoitti Onni Waris, joka myös sävelsi sen Kristian Voutilaisen kanssa. Sovittajina toimivat Eläkeläiset ja Ensio Hienonen.

Kappale oli ehdolla Suomen edustajaksi vuoden 2010 euroviisuihin. Eläkeläiset pääsivät Suomen karsintojen finaaliin ja olivat suurimpia ennakkosuosikkeja. Eläkeläiset voittivat finaalilähetyksen, mutta superfinaalissa yhtye tuli kolmanneksi. Lisää närää aiheutti, kun superfinalisteja kommentoimaan kutsuttu Marco Bjurström haukkui julkisesti Eläkeläisten kappaletta, mutta kehui superfinaaliin yltäneiden Nina Lassanderin ja Kuunkuiskaajien kappaleita. Monet epäilivät, että Yle oli manipuloinut äänestystuloksia ja että he palkkasivat Bjurströmin haukkumaan Eläkeläisiä.

Kappale oli mukana myös yhtyeen *[[Humppabingo]]*-tuplakokoelmalla.

## Lähteet
Rossellini

**Rossellini** ja **Rosselini** ja **Rosellini** on yleinen italialainen sukunimi.

**Rossellini** voi viitata seuraaviin henkilöihin:

* Albert Rosellini (1910–2011), yhdysvaltalainen demokraattipoliitikko
* Roberto Rossellini, italialainen elokuvaohjaaja, Renzo Rossellinin veli
** Ingrid Rossellini, yliopistonopettaja, Roberton tytär, Isabellan kaksoissisar
** Isabella Rossellini, näyttelijä, Roberton tytär, Ingridin kaksoissisar
*** Elettra Rossellini Wiedemann, yhdysvaltalainen malli, Isabellan tytär
* Renzo Rossellini, italialainen säveltäjä, Roberton veli
* Will Rossellini, yhdysvaltalainen baseball-pelaaja ja yrittäjä
In humppa we trust

**In humppa we trust** on vuonna 1996 ilmestynyt live-albumi Eläkeläiset-yhtyeeltä.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
6 Hebe

**6 Hebe** (symboli: ) on  Marsin ja Jupiterin väliseen asteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi K. L. Hencke vuonna 1847. Samana vuonna löydettiin myös Iris ja Flora. Hebe ei ollut Hencken ensimmäinen löytö, sillä hän oli löytänyt myös Astraean vuonna 1845. Hebe löydettiin aikana, jolloin asteroidien asema planeettoina ei ollut vielä täysin mennyt, ja se on nimetty Hebe-jumalattaren mukaan. Asteroidi Heben uskotaan olevan H-kondriittimeteoriittien lähde. H-kondriitit ovat tyypillisimpiä Maahan osuvia meteoriitteja.

## Lähteet
* JPL Small-Body Database Browser: 6 Hebe
* Hubble Images of Asteroids Help Astronomers Prepare for Spacecraft Visit
*When did the asteroids become minor planets? 
* JPL Small-Body Database Browser: 5 Astraea
* JPL Small-Body Database Browser: 7 Iris
* JPL Small-Body Database Browser: 8 Flora
*  
* Asteroid 6 Hebe: The probable parent body of the H-Type ordinary chondrites and the IIE iron meteorites
Nokia E5

**Nokia E5** on Nokian loppukesästä 2010 myyntiin tullut matkapuhelinmalli. Se on muiden Nokian E-sarjan laitteiden tapaan yrityskäyttöön suunnattu älypuhelin.

## Käyttöjärjestelmä ja ohjelmistot
Puhelimen käyttöjärjestelmä on Symbian OS ja käyttöliittymä S60 3rd edition, Feature Pack 2.

## Tekniikka
Puhelimessa on 2,36 tuuman 320 × 240 pikselin värinäyttö ja täysi QWERTY-näppäimistö. Puhelin eroaa useimmista vuonna 2010 esitellyistä älypuhelimista siten, että siinä ei ole kosketusnäyttöä. Puhelimen käyttöjärjestelmä ja -liittymä ei sitä tue. Sisäistä 256 megatavun muistia on mahdollisuus laajentaa ei lennosta vaihdettavalla enintään 32 gigatavun microSD-muistikortilla. Akku on BL-4D litium-akku ja kapasiteetiltaan 1&nbsp;200 mAh.

## Lähteet

## Aiheesta muualla
* Käyttöohje (PDF) 
* Nokia E5 - Tuki
Isän nimeen

**Isän nimeen** on yhdysvaltalainen elokuva vuodelta 1993. Elokuva perustuu Gerry Conlonin omaelämäkerralliseen teokseen kolmesta irlantilaismiehestä sekä yhdestä naisesta, jotka kaikki tuomittiin väärin perustein pommi-iskuista Englannin Guildfordissa. Myös Conlonin seitsemän sukulaista, mukaan lukien hänen isänsä Giuseppe Conlon, todettiin syyllisiksi avunannosta iskuihin. Pubeihin tehdyissä iskuissa kuoli vapaalla olleita brittisotilaita ja siviili. Heidät kaikki lukuun ottamatta Conlonin isää, "Guildfordin nelikko" ja "Maguiren seitsemän", vapautettiin vuonna 1989. Giuseppe Conlon menehtyi syyttömänä vankilassa kuuden vuoden vankeuden jälkeen.

*Isän nimeen* oli seitsemän Oscarin ehdokkaana mutta ei saanut niistä yhtään.

## Lähteet

## Aiheesta muualla
* 
* Gerry Conlon: *Proved Innocent* (omaelämäkerrallinen kirja)
Tbilisin ooppera- ja balettiteatteri

**Tbilisin ooppera- ja balettiteatteri** on Tbilisissä Georgiassa toimiva valtion kulttuurilaitos. Se on perustettu 1800-luvun puolivälissä. Teatterissa oli myös ooppera alusta alkaen, mutta ensimmäisinä vuosina balettia esitti vieraileva pietarilainen ensemble. Nimekkäisiin vierailijoihin kuuluivat myös Isadora Duncan ja Mihail Fokin. Italialainen Maria Perrini asui Georgiassa 48 vuotta ja koulutti useita sukupolvia georgialaisia tanssijoita. Ensimmäinen georgialainen baletti esitettiin vuonna 1936.

## Lähteet

## Aiheesta muualla
69230 Hermes

**69230 Hermes** on Maan lähelle tuleva asteroidi, joka kuuluu Apollo-asteroideihin. Hermeksen löysi Karl Reinmuth vuonna 1937. Pikkuplaneetta on nimetty kreikkalaisen mytologian Hermes-jumalan mukaan. Ennen nimeämistään asteroidi tunnettiin tunnuksella **1937 UB**.

Asteroidi on mahdollisesti vaarallinen koska sen kiertorata leikkaa Maan kiertoradan ja ohittaa Maan noin neljän miljoonan kilometrin päästä vuonna 2040. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on . 

Hermes on kaksoisasteroidi, jolla on vuonna 2003 löydetty kiertolainen, joka on lähes samankokoinen. Pääkappaleen läpimitta on  ja toisen kappaleen läpimitta on .

Hermes katosi pian löytymisensä jälkeen ja sen löysi uudelleen B. A. Skiff (Lowell Observatoryssä) vuonna 2003. Tästä syystä Hermeksen pikkuplaneettanumero on suurempi kuin voisi luulla sen löytöajan mukaan. 

## Katso myös
*Pikkuplaneetan kuu
*85585 Mjolnir

## Lähteet
*JPL Small-Body Database Browser: 69230 Hermes (1937 UB) 
*IAUC 8223: 2003 T3; 1937 UB (HERMES) 
*IAUC 8227: C/2003 U1; 1937 UB (HERMES) 
*IAUC 8225: 2003it; 2003io, 2003iq,, 2003is; 1937 UB (HERMES); C/2003 T3 

### Viitteet

## Aiheesta muualla
*Cornell: Radar observations of long-lost asteroid 1937 UB (Hermes)
Koripallon miesten SM-sarjakausi 1980–1981

**Kausi 1980–1981** oli 41. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Torpan Pojat. Tampereen Pyrintö voitti hopeaa ja Hyvinkään Tahko pronssia. Runkosarja pelattiin kahdessa lohkossa. Runkosarjan länsilohkon voitti Tampereen Pyrintö ja itälohkon Torpan Pojat.

## Runkosarja
### Sarjataulukko länsilohko

### Sarjataulukko itälohko

* Forssan Koripojat ja Peli-Karhut putosivat koripallon I-divisioonaan. SM-sarjaan nousivat Uudenkaupungin Urheilijat ja Äänekosken Huima.

## Pudotuspelit

### Loppuottelut

ToPo:n joukkue: Jukka Suhonen, Kimmo Rautiainen, Kari-Pekka Klinga, Anssi Rauramo, Kalevi Sarkalahti, Osmo Rekonen, Leon Huff, Esa Lamminsalo, Heikki Hyppönen, Veli-Pekka Sirola, Tapio Jämsä, Aki Kalliala. Valmentaja Eero Saarinen.

## Lähteet
* Mitä Missä Milloin 1982, Otava, s.&nbsp;469
* Markku Siukonen - Matti Ahola: Urheilun vuosikirja 1980-1981 ()
* Urheilumme kasvot 12
Jean-Baptiste Barrière

**Jean-Baptiste Barrière** (1707–1747) oli ranskalainen barokin ajan säveltäjä ja sellisti. Hänet tunnetaan erityisesti kuudesta sonaatistaan sellolle ja basso continuolle.

## Sävellykset
**Livre I de sonates pour violoncelle et basse continue* (1733 Pariisi, omistettu kreivi Guergolaylle)
**Livre II de sonates pour violoncelle et la basse continue* (1735 Pariisi, omistettu Madame Jourdainille)
**Livre III de sonates pour violoncelle et la basse continue* (1739 Pariisi)
**Livre IV de sonates pour violoncelle et la basse continue* (1740 Pariisi)
**Livre V Sonates pour le [[Gambe|Pardessus de Viole]] avec la Basse Continue*
**Livre VI Sonates et Pieces pour le Clavecin* (cembalosonaatteja)
Parris Duffus

**Parris Duffus** (s. 27. tammikuuta 1970 Denver, Colorado, Yhdysvallat) on yhdysvaltalainen entinen jääkiekkomaalivahti. Hän pelasi yhden NHL-ottelun Phoenix Coyotesin riveissä kaudella 1996–97.
SM-liigassa Duffus edusti HPK:ta kaudella 1997–98, Jokereita kaudella 1998–99 ja HIFK:ta kaudella 1999–2000.

Maajoukkuetasolla Duffus edusti Yhdysvaltoja vuosien 1996- ja 1999 MM-kilpailuissa. Vuoden 1996 MM-kilpailuissa Itävallassa hän saavutti pronssimitalin, ollen maalivahtien torjuntatilaston ykkönen.

Duffus toimii nykyisin palomiehenä Fort Waynessa.

## Lähteet
*
*
*
Transports Metropolitans de Barcelona

**Transports Metropolitans de Barcelona** eli **TMB** on Barcelonan kaupungin pääliikennelaitos. Se liikennöi suurinta osaa kaupunkialueen bussiliikenteestä sekä metrolinjoja 1&ndash;5 ja 9&ndash;11. Vuonna 2009 TMB:n liikennevälineissä tehtiin yhteensä lähes 559 miljoonaa matkaa ja yhtiö työllisti 7&nbsp;891 ihmistä.

Barcelonan metropolialueen laajempi joukkoliikenteen kehittäminen ei ole TMB:n vastuulla, vaan siitä vastaa Autoritat del Transport Metropolità (ATM). Metrolinjoista 6&ndash;8 sekä osasta lähijunista puolestaan vastaa Ferrocarrils de la Generalitat de Catalunya (FGC).
## Lähteet

## Aiheesta muualla
*TMB:n viralliset sivut
Löylyä lissää

**Löylyä lissää** voi tarkoittaa seuraavia:

* *[[Karjalan poikia|Löylyä lissää]]*, *Karjalan poikia* -polkkasävelmään sovellettu laulu
* *[[Löylyä lissää (Ramses II:n kappale)|Löylyä lissää]]*, Ramses II:n kappale vuodelta 2022.
Tšatša

**Tšatša** () on perinteinen väkevä alkoholijuoma Georgiassa. Se valmistetaan useimmiten tislaamalla viinin puristustähteitä (rypäleiden kuoria ja siemeniä) samaan tapaan kuin italialainen grappa, mutta muitakin marjoja ja hedelmiä voidaan käyttää raaka-aineina. Tšatšan kotitarvevalmistus on yleistä.

Perinteiseen tapaan valmistettu tšatša tehdään viininvalmistuksesta jääneistä viinirypäleiden puristustähteistä, joskin joskus on käytetty myös tyrniä tai mulperia. Georgiassa viinirypäleitä ei tavallisesti puristettu täysin kuiviksi, vaan mehu valutetaan kuorimassasta. Jäännökset laitetaan suljettuun astiaan, jossa se käy noin kuukauden ajan. Joskus käyttämistä voidaan tosin jatkaa pidempään. Syntynyt seos kostutetaan viinillä tai etikalla ja se tislataan puulämmitteisessä savipannussa. Tämän jälkeen tšatša kypsyy ihanteellisesti kahden vuoden ajan. Kypsytys tehdään joko vanhoissa viinitynnyreissä, tai maahan haudatuissa saviastioissa (*[[qvevri]]*). Valmiin tšatšan alkoholipitoisuus on 45–65 til-%.

Viinivalmistuksella Kaukasiassa on pitkä historia ja joskus sen on esitetty jopa alkaneen alueelta. Georgiassa arkeologisia viitteitä viininvalmistuksesta on 6000-luvulla eaa. Georgiassa viinistä tuli olennainen osa paikallista kulttuuria. Neuvostoliiton kaudella Georgia oli maan suurimpia viinintuotantoalueita ja viinihistorian kautta säilyivät myös tšatšan valmistamisen perinteet. Tšatšaa on alkujaan valmistettu yksinomaan kotitalouksissa, mutta sen taloudellinen merkitys on myöhemmin kasvanut. Tšatšalla on ollut vuodesta 2011 suojattu maantieteellinen merkintä. Valmistuksessa käytettyjen viinirypäleiden täytyy merkinnän mukaan olla peräisin Kakhetin, Letškhumin, Kartlin, Gurian, Mtskhetan, Samegrelon, Imeretin, Abhasian, Ratšan tai Adžarian viinialueilta.

Georgiassa tšatšaa on joskus käytetty lääkkeen tapaan monelaisiin vaivoihin, kuten kuumeeseen ja ruuansulatusvaivoihin.

## Lähteet

## Aiheesta muualla
Zona Universitàrian metroasema

**Zona Universitària** on Barcelonan metron linjan 3 eteläinen pääteasema. Se sijaitsee Avinguda Diagonal -puistokadun alla Les Cortsin alueella. Asema on saanut nimensä läheisestä Barcelonan yliopiston kampusalueesta. Se avattiin alun perin vuonna 1975 linjan L3B asemana. Nykyisin asemalta on vaihtoyhteys Trambaix-pikaraitiotien linjoille 1, 2 ja 3. Lisäksi uusien metrolinjojen 9 ja 10 asemat ovat rakenteilla. Myös linjaa 3 on suunniteltu laajennettavaksi asemalta eteenpäin.

## Aiheesta muualla

*Zona Universitàrian asema Trens de Catalunya -sivustolla
Liceun metroasema

**Liceu** on Barcelonan metron linjan 3 asema. Se sijaitsee La Rambla -kävelykadun alla kuuluisan Gran Teatre del Liceu -oopperatalon lähellä. Se avattiin nimellä Liceo vuonna 1925 Barcelonan ensimmäisen metrolinjan laajennuksen yhteydessä. Nykyisen nimensä se sai vuonna 1982. Vuonna 2008 asema remontoitiin perusteellisesti ja se sai samalla linjan 3 vaaleanvihreää tunnusväriä mukailevan sisustuksen.

Asemalla on kaksi sisäänkäyntiä, joilta kummaltakin on tilanpuutteen vuoksi pääsy vain yhdelle laiturille. Näin ollen matkustajan täytyy valita oikea sisäänkäynti jo ennen asemalle menemistä.

## Lähteet

## Aiheesta muualla
*Liceun asema Trens de Catalunya -sivustolla
Louis Diémer

**Louis Diémer** () oli ranskalainen pianisti ja säveltäjä. Diémer sai Pariisin konservatorion ensimmäisen palkinnon 1856. Hän opetti myöhemmin, vuodesta 1887, itse samassa oppilaitoksessa. Muuten hän saattoi urallaan keskittyä konsertointiin, koska hänen vaimonsa oli varakas. Diémerin oppilaita olivat muiden muassa Édouard Risler, Alfred Cortot, Marcel Dupré ja Robert Casadesus. Hän kantaesitti monta ranskalaista pianoteosta, kuten César Franckin *[[Variations symphoniques]]in*. Diémerin soitosta on säilynyt muutama äänitys vuosilta 1904–1906.

Diémer tunnettiin "asteikon ja trillin kuninkaana". Hänen teknisesti vaivatonta, hienostunutta ja huolellisesti viimeisteltyä soittoaan ihailtiin, mutta toisaalta Mark Hambourgin mielestä Diémerin sointi oli kova ja tämä oli soittajana kuiva.

## Lähteet

## Aiheesta muualla

*
Édouard Risler

**Édouard Risler** (23. helmikuuta 1873 Baden-Baden – 22. heinäkuuta 1929 Pariisi) oli ranskalainen pianisti. Risler opiskeli Louis Diémerin oppilaana Pariisin konservatoriossa ja sai useita ensipalkintoja. Hän täydensi opintojaan Lisztin koulukuntaan kuuluneiden Bernhard Stavenhagenin ja Eugene d’Albertin johdolla. Risler oli ensimmäisiä ranskalaisia pianisteja, jotka menestyivät Saksassa. Hän oli wagneriaani ja vietti kesiä Bayreuthissa.

Risler erikoistui ennen kaikkea Beethovenin musiikkiin. Vuoteen 1906 mennessä hänen ohjelmistossaan olivat kaikki säveltäjän 32 sonaattia. Hän soitti myös Bachia, Schubertia, Weberiä ja Lisztiä ja laajensi näin ranskalaisen yleisön musiikkimakua.

Rislerin soitossa oli laaja dynaaminen asteikko, ja hän oli erikoistunut pedaaliefekteihin. Hänen levytyksensä Lisztin 11. unkarilaisesta rapsodiasta vuodelta 1910 kielii räjähtävine aksentteineen Harold C. Schonbergin mukaan suuresta taiteilijasta, jonka soitto oli teknisesti viimeisteltyä. Rislerin soitto muuttui kuitenkin hänen viimeisinä vuosinaan kalpeaksi ja vivahteettomaksi, hän muun muassa lähes luopui pedaalin käytöstä. Vaimonsa kuoleman jälkeen Risler lankesi ylensyöntiin ja muihin paheisiin, jotka ehkä jouduttivat hänen kuolemaansa 56-vuotiaana.

## Lähteet
Malvakierto

**Malvakierto** (*Convolvulus althaeoides*) on kiertokasvien heimoon kuuluva monivuotinen kasvi.

Malvakierto kasvaa 50–100 senttimetriä korkeaksi. Kasvi viihtyy kallioisilla alueilla sekä rinteillä. Kasvi kukkii maaliskuun lopulta elokuun alkuun. Kukat ovat väriltään vaaleanpunaisia. Keskustat ovat tummemmat. Kasvin kukat muistuttavat karhunköynnösten kukkia.

## Lähteet

## Aiheesta muualla
*United States Department of Agriculture (USDA): ''Convolvulus althaeoides''
Viola scorpiuroides

***Viola scorpiuroides*** on monivuotinen orvokkilaji. Se on 10–30&nbsp;senttimetrin korkuinen.

*Viola scorpiuroides* kukkii tammikuusta huhtikuun alkuun. Toisen lähteen mukaan maaliskuusta huhtikuuhun. Kukat ovat väriltään keltaisia, enintään senttimetrin kokoisia, ja niissä on kaksi mustaa pistettä kussakin kukassa.

*Viola scorpiuroides* kasvaa kivikkoisilla paikoilla meren läheisyydessä. Kasvi on alun perin kotoisin Pohjois-Afrikasta. Nykyisin kasvia tavataan Pohjois-Afrikan lisäksi Kreikalle kuuluvilla Antikytheran, Kytheran ja Kreetan saarilla, jotka sijaitsevat Välimeressä. Kreetalla kasvia tavataan saaren itä- ja länsiosassa, mutta ei keskiosassa.

Kasvi on suojeltu Kreikan presidentin asetuksella (67/1981). Lisäksi kasvi on luokiteltu harvinaiseksi Kreikan harvinaisten ja uhattujen kasvien punaisessa kirjassa (1995).

## Lähteet

## Aiheesta muualla
* Kuva kasvista
Jalkapallon maailmanmestaruuskilpailujen 2010 kokoonpanot

Tämä sivu esittelee vuoden 2010 MM-kilpailuiden osallistujajoukkueiden kokoonpanot. Joukkueiden kapteenit on merkitty -merkillä.

Kaikki mukana olevat joukkueet nimesivät 23 pelaajaa kokoonpanoonsa. Ennen varsinaisen kokoonpanon ilmoitusta osallistujamaiden tuli tehdä alustavat 30 pelaajan kokoonpanot 11. toukokuuta mennessä. Joukkueiden lopullinen kokoonpano piti olla vahvistettuna viimeistään 1. kesäkuuta mennessä. Loukkaantumisten sattuessa joukkueilla on mahdollisuus korvata pelaaja 24 tuntia ennen ensimmäistä peliään.

Joukkueiden FIFA-ranking on turnauksen avajaishetken mukainen.

## Lohko A
### Etelä-Afrikka

### Meksiko

### Uruguay

### Ranska

* (*) Lähetettiin kotiin kesken turnauksen kurinpidollisista syistä.

## Lohko B
### Argentiina

### Nigeria

### Etelä-Korea

### Kreikka

## Lohko C
### Englanti

### Yhdysvallat

### Algeria

### Slovenia

## Lohko D
### Saksa

### Australia

### Serbia

### Ghana

## Lohko E
### Alankomaat

### Tanska

### Japani

### Kamerun

## Lohko F
### Italia

### Paraguay

### Uusi-Seelanti

### Slovakia

## Lohko G
### Brasilia

### Pohjois-Korea

### Norsunluurannikko

### Portugali

## Lohko H
### Espanja

### Sveitsi

### Honduras

### Chile

## Lähteet
Selkäsaha

**Selkäsaha** on käsisaha, jonka terän selkäpuolella on terää sivusuunnassa jäykistävä vahvike. Vahvikkeen avulla terä pysyy sahattaessa suorana, jolloin sitä voidaan käyttää erityisen suoraa sahausjälkeä vaativissa töissä. Sahauslaatikon avulla selkäsahaa voidaan käyttää myös jiirisahan tavoin.
Tripos

**Tripos** () on tietokoneen käyttöjärjestelmä, jonka kehitti Computer Laboratory Cambridgen yliopistossa vuonna 1976 ja tohtori Martin Richards johti sen kehitystä. Tripos kirjoitettiin BCPL-ohjelmointikielellä. 

Commodore Amiga valitsi Triposin heidän uuden tietokoneen käyttöjärjestelmän osaksi kun oman DOS-järjestelmän kehitys jäi jälkeen aikataulusta. Tripos tuli AmigaOS-käyttöjärjestelmän AmigaDOS-moduuliksi heinäkuussa 1985. AmigaDOS sisältää komentorivityökalun ja Amigan tiedostojärjestelmän.

## Ominaisuudet
Tripos sisältää toimintoja, kuten ennaltaehkäisevä moniajo (), hierarkkinen tiedostojärjestelmä ja useita komentorivin tulkkeja.

Muistiton toimintatapa (kun tarkistuksia ei tehdä, niin lopetetaan ohjelmien kohdentamattoman muistin käyttö) on ollut tärkein Triposin konsepti yhdessä viestin välityksen kanssa, mikä tarkoittaa että sanoman sisällön kopioinnin sijaan sanoma välitetään eteenpäin. Yhdessä muistittoman toimintatavan ja viestien välityksen kanssa on mahdollista lähettää ja vastaanottaa yli 1250 pakettia sekunnissa 10 MHz Motorola 68010 -suorittimella.

Tripos on siirretty muun muassa Motorola 68000- ja Intel 8086 –pohjaisiin tietokoneisiin. Viime aikoina Martin Richards käytti Cintcode BCPL tuottaakseen portin, jotta Triposia voidaan suorittaa Linuxissa.
Demonstraatioversio käyttöjärjestelmästä nimellä Cintpos on saatavilla verkosta Cintcode BCPL kääntäjän kanssa.

## Käyttökohteet
Open GI Ltd Worcestershiressa, UK:ssa, pitää edelleen aktiivisesti yllä Triposia. Monella Britannian vakuutuksenvälittäjällä on Tripos-järjestelmä, joka palvelee joko Qume-terminaaleja tai Qume-pääte-emulaattoreita Telnetin kaltaisen TCP/IP-yhteyden yli käyttäen Open GI:n BROOMS-ohjelmistopakettia.

## Katso myös
* AmigaOS

## Lähteet

## Aiheesta muualla
* BCPL Manuaali (1967) 
* BCPL manuaali (2016)
* Cintpos, siirrettävä TRIPOS
* BCPL kääntäjä
Karmiinitangara

**Karmiinitangara** (*Ramphocelus nigrogularis*) on Etelä-Amerikassa tavattava tangaroihin kuuluva varpuslintu.

## Koko ja ulkonäkö
Kooltaan karmiinitangara on noin 19&nbsp;cm. Koiraan päälaki, niska, perä sekä rinta ovat väriltään kirkkaan oranssinpunaiset. Naaman musta maski, selkä, alavatsa ja siivet ovat väriltään mustat. Naaraat ja nuoret linnut ovat väritykseltään vaatimattomampia. Kardinaalitangara (*Calochaetes coccineus*) muistuttaa ulkonäöltään karmiinitangaraa, mutta lajilta puuttuu musta maski.

## Levinneisyys ja elinympäristö
Karmiinitangaraa tavataan Venezuelasta, Kolumbiasta, Ecuadorista, Perusta, Boliviasta sekä Amazonasin alueelta Brasiliasta. Linnun elinympäristöä ovat pensaikot metsien ja purojen sekä jokien varsilla. Elinympäristöt sijaitsevat yleensä lähellä vettä. Karmiinitangara viihtyy parhaiten alankomailla ja sen elinympäristöt sijaitsevat yleensä alle 500 metrin korkeudella merenpinnasta.

## Elintavat
Karmiinitangarat liikkuvat puiden latvustojen alaosissa pienissä parvissa, joissa on korkeimmillaan 12 yksilöä. Laji voi liittyä myös sekaparviin.

Karmiinitangaran ravinto koostuu kasviravinnosta, kuten hedelmistä, marjoista kukkien nupuista ja lehdistä. Pesimäaikaan koiraat houkuttelevat naaraita esittelemällä höyhenpukuaan. Naaras rakentaa pesän ja munii kahdesta kolmeen munaa. Myös koiras sekä vanhemmat poikaset osallistuvat kuoriutuneiden poikasten ruokintaan.

## Lähteet
Lødingen

**Lødingen** on kunta Nordlandin läänissä Norjassa. Kunnan hallinnollinen keskus on Lødingenin taajama.

Lødingenin kunta perustettiin vuonna 1837, jolloin kunnallinen itsehallinto otettiin käyttöön Norjassa. Siitä on myöhemmin erotettu kaksi kuntaa: Tysfjord vuonna 1869 ja Tjeldsund 1909. Efjordenin alue puolestaan liitettiin Ballangenin kuntaan 1962 ja Lødingeniin kuulunut Tjeldøyan osa Tjeldsundiin 1964.

## Nimi
Kunta (aiemmin seurakunta) on nimetty vanhan Lødingenin (muinaisnorjaksi: Lödueng) maatilan mukaan, sillä ensimmäinen kirkko rakennettiin sinne. Alkuosa on genetiivimuoto sanasta laða, joka merkitsee 'heinä/vilja-latoa' ja loppuosa eng tarkoittaa 'niittyä'.

## Kuvia

Lødingen skyline July 2012.jpg|Lødingenin keskustaa
Befolkningsutvikling kommune 1851.svg|Väkiluvun kehitys 1951–2010.
Lødingen kirke fra RA.jpg|Lødingenin kirkko


## Lähteet

## Aiheesta muualla
Lahden Kuurojen Urheiluseura Gepardit

**Lahden Kuurojen Urheiluseura Gepardit** on vuonna 1934 perustettu lahtelainen kuurojen urheiluseura. Lahden kuurot olivat toimineet Kymenlaakson Urheiluseuran Tähden alaosastona lähes kahdeksan vuotta ennen oman seuran perustamista. Oman seuran nimeksi tuli **Lahden Kuurot Urheilijat**. Nykyisen nimen seura otti käyttöön 30. maaliskuuta 2010.

Seuran maineikas jäsen on keilaaja Jani Toivanen, joka on Mestaruussarjan henkilökohtaisten mestari. Hänet on valittu useana vuonna vuoden keilaajaksi.

Suomen Kuurojen Urheiluliitto on valinnut seuran kaksi kertaa parhaaksi urheiluseuraksi.

Lahden Kuurojen Urheiluseura Gepardit ry järjesti kansainvälisen keilailuturnauksen Lahdessa 4.–6. elokuuta 2011.

## Lähteet
Väinölänkatu (Tampere)

**Väinölänkatu** on Tampereella Tammelassa sijaitseva katu. Se kulkee idästä Saukonpuistosta yli Kalevan puistotien ja yli Tammelan puistokadun. Katu jatkuu Tammelantorin länsipuolella ja päättyy Tampereen ratapihan reunaa pitkin kulkevan Ratapihankadun risteykseen. Kadun varrella on Georg Schreckin suunnittelema Tammelan kansakoulu, joka on peräisin vuodelta 1911.

Väinölänkatu 2:ssa toimii Tampereen suojeluskunta- ja lottamuseo.

## Lähteet
Liberum veto

**Liberum veto** on latinankielinen sanapari, joka tarkoittaa vapaata kielto-oikeutta. Sen käyttäjällä on oikeus vastalauseellaan estää muitten yksimielisenkin päätöksen voimaantulo. Tunnetuin liberum veto -oikeus oli käytössä Puola-Liettuan valtiopäivillä 1652–1791. Jokainen valtiopäivämies saattoi estää minkä tahansa päätöksen hyväksymisen. Tällainen oikeus teki asioista päättämisen miltei mahdottomaksi ja aiheutti Puola-Liettuan valtion rappion.

## Katso myös
* Veto-oikeus

## Lähteet
Luis Horna

**Luis Horna** (s. 14. syyskuuta 1980 Lima) on perulainen tennispelaaja. Ranskan avoimissa 2008 hän voitti miesten nelinpelin yhdessä Pablo Cuevasin kanssa.

## Tennisura
Horna voitti kaksi ATP-turnauksen kaksinpeliä. Ensimmäinen tuli Acapulcosta Juan Ignacio Chelaa vastaan helmikuussa 2006 ja toinen Viña del Marista Nicolás Massúa vastaan helmikuussa 2007. Nelinpeliturnauksia hän voitti ATP-tasolla yhteensä kuusi kappaletta.

Vuoden 2008 Ranskan avoimissa Horna ja Pablo Cuevas voittivat nelinpeliturnauksen. Matkalla voittoon he päihittivät seitsemänneksi sijoitetut Arnaud Clémentin ja Michaël Llodran, yhdeksänneksi sijoitetut Lukáš Dlouhýn ja Leander Paesin, ykköseksi sijoitetut Bob ja Mike Bryanin. Finaalissa he voittivat toiseksi sijoitetut Daniel Nestorin ja Nenad Zimonjićin.

Vuosi 2009 oli Hornan viimeinen ATP-kiertueella.

## Lähteet
* 
### Viitteet
Agoda

**Agoda** on The Priceline Groupin omistama hotellinvaraussivusto, joka on keskittynyt lähinnä Aasian ja Tyynenmeren alueelle. Toimistot sijaitsevat Singaporessa, Bangkokissa, Hongkongissa, Kuala Lumpurissa, Phuketissa, Balilla, Sydneyssä, Tokiossa, Soulissa, Pekingissä, Shanghaissa ja Manilassa. 
  
## Historia
Yrityksen perusti  Michael Kenny 1990-luvun loppupuolella, tuolloin nimenä oli PlanetHoliday.com. Alkuperäinen konsepti oli hyödyntää hakukoneiden nopeasti kasvavaa suosiota parantamaan tiedonkeruuta hotelleihin ja matkailuun liittyen. PlanetHoliday oli yksi ensimmäisiä hotellinvaraussivustoja toimialalla, jonka liikevaihto on sittemmin kasvanut  useiksi miljardeiksi.

Long Islandilta New Yorkista kotoisin oleva Kenny asettui Thaimaahan 90-luvun alkupuolella ja aloitti operaatiot sivuston kanssa pienessä mittakaavassa Phuketista käsin. Sivusto (ja toimiala kokonaisuudessaan) on selviytynyt useista odottamattomista katastrofeista mm. IT-kuplan puhkeaminen 2000-2001, New Yorkin 9/11 terrori-iskut, sekä SARS epidemia 2003, jotka kaikki vavisuttivat rajusti matkailualaa. 
  
Vuonna 2002 operaatiot siirrettiin Phuketista Bangkokiin ja 2003 tehtiin yhteistyösopimus PrecisionReservations.com’in kanssa, jonka tarkoituksena oli laajentaa myyntejä heidän sivustojensa kautta. Myöhemmin vuonna 2003 PlanetHoliday.com ja PrecisionReservations.com yhdistettiin Agoda Company Pte. Ltd. –nimen alaisuuteen. 

## Yritysostot
Marraskuussa 2007 Priceline.com LLC (NASDAQ: PCLN) teki kolmannen kansainvälisen yritysostonsa hankkimalla Agoda Companyn alaisuuteensa. Tällä hetkellä Agodalla työskentelee noin 450 työntekijää, ja se tarjoaa palveluita 32 eri kielellä mm. kiinaksi, englanniksi, ranskaksi, espanjaksi, japaniksi ja thaiksi.

## Palkinnot
Agoda valittiin TravelMolen Web Awards Asia 2008 –tapahtumassa  parhaaksi majoitussivustoksi (Best Accomodation Site). 

## Lähteet

## Aiheesta muualla
* Agodan virallinen suomenkielinen sivusto
* Pricelinen virallinen sivusto 
* Travelmolen virallinen sivusto
Folies Bergère

**Folies Bergère** on vuonna 1869 Ranskan Pariisiin perustettu varieteeteatteri, joka oli maineen ja suosion huipulla 1890-luvulta 1920-luvun loppuun. Teatteri on yhä toiminnassa.

## Historia

Teatteri sijaitsee osoitteessa 32 rue Richer Pariisin 9. arrondissementissa, ja sen rakensi oopperaksi arkkitehti Plumeret. Sen esikuva oli lontoolainen Alhambra music hall.

Teatteri aloitti toimintansa 2. toukokuuta 1869 nimellä **Folies Trévise**, ja sen ohjelmistossa oli operetteja, koomista ooppera, laulua ja voimistelunäytöksiä. Sen nimeksi tuli 13. syyskuuta 1872 Folies Bergère lähikadun rue Bergèrein ('Paimenettarenkatu') mukaan.

Édouard Manet'n tunnettu maalaus *[[Folies-Bergèren baari]]* (1882) esittää peilin edessä seisovaa demimondetarjoilijaa.

*Folies Bergèren* ohjelmisto oli suunniteltu kansan makuun. Näytöksissä käytetyt puvut olivat näyttäviä, naiset paljastavia, lähes alastomaksi jättäviä, ja esityksissä oli usein suoranaista alastomuutta. Esityksissä käytettiin ja hyödynnettiin myös muiden kulttuurien eksotiikkaa, jotta miellytettäisiin pariisilaisten ihastusta 1920-luvun négritudeen.

## Merkittäviä esiintyjiä
;Loie Fuller and Josephine Baker

1890-luvulla Folies Bergèressä esiintyi yhdysvaltalainen tanssija Loie Fuller. Lähes 30 vuotta myöhemmin, vuonna 1926, Joséphine Baker, Yhdysvalloista Ranskaan siirtynyt laulaja, tanssija ja viihdyttäjä nousi Folies Bergèressä sensaatioksi yhdessä yössä rohkealla "banaanitanssillaan", jossa hän esiintyi melkein pelkistä banaaneista valmistetussa asussa.

;Muita tunnettuja esiintyjiä

## Filmografia
* 1936: *[[Folies Bergère de Paris]]* ohjaus Marcel Achard ja Roy Del Ruth mukana Maurice Chevalier, Natalie Paley, Fernand Ledoux
* 1956: *[[Folies-Bergère (1956)|Folies-Bergère]]* ohjaus Henri Decoin; mukana Eddie Constantine, Zizi Jeanmaire, Yves Robert, Pierre Mondy
* 1956: *[[Énigme aux Folies Bergère]]* ohjaus Jean Mitry; mukana Dora Doll, Claude Godard
* 1991: *[[La Totale]]* ohjaus Claude Zidi; mukana Thierry Lhermitte

## Vaikutteita saaneita paikkoja
Ziegfeld Follies Yhdysvalloissa on saanut vaikutteita Folies Bergèresta, samoin lasvegasilainen Tropicana Resort & Casino. Las Vegasin Folies Bergere avattiin 1959 ja suljettiin maaliskuussa 2009 toimittuaan lähes 50 vuotta.

## Lähteet

## Aiheesta muualla

*Folies Bergèren sivusto
Kuninkaiden kuningas

**Kuninkaiden kuningas** (myös kuninkaitten tai kuningasten kuningas) oli alkuaan itämainen arvonimi, jota käyttivät Babylonian ja Persian kuninkaat sekä Egyptin faaraot. Myöhemmin se on ollut myös Iranin šaahin ja Etiopian keisarin arvonimenä. 

Raamatussa nimitystä käytetään sekä Jumalasta että Kristuksesta Ensimmäisessä kirjeessä Timoteukselle ja Johanneksen ilmestyksessä   Jumalaa tarkoittavana se esiintyy myös joissakin virsissä, esimerkiksi Julius Krohnin isänmaallisessa virressä *Oi kuningasten kuningas* (nykyisessä virsikirjassa virsi 580).

## Lähteet
Vieraana kauhujen talossa

**Vieraana kauhujen talossa** (*House of Usher*) on yhdysvaltalainen vuoden 1960 kauhuelokuva, jonka ohjasi Roger Corman ja käsikirjoitti Richard Matheson Edgar Allan Poen novellin *[[Usherin talon häviö]]* pohjalta. Elokuvan pääosissa ovat Vincent Price, Myrna Fahey ja Mark Damon. Vuonna 2005 *Vieraana kauhujen talossa* valittiin National Film Registryn "kulttuurisesti, historiallisesti tai esteettisesti merkittävien" yhdysvaltalaiselokuvien luetteloon.

## Tuotanto
Ohjaaja Roger Corman aloitti yhteistyönsä American International Picturesin (AIP) kanssa 1950-luvulla. Hän ohjasi yhtiölle monia b-elokuvia, jotka kuvattiin mustavalkoisina kymmenessä päivässä. Elokuvat tuottivat yleensä pienen voiton. Markkinat muuttuivat 1960-luvulle tultaessa, ja Corman onnistui vakuuttamaan AIP:n johdon rahoittamaan värielokuvan kuvaamisen, johon menisi 15 päivää. Elokuvan aiheeksi otettiin Edgar Allan Poen novelli *Usherin talon häviö*.

Elokuvasta *Vieraana kauhujen talossa* tulikin AIP:n ensimmäinen värielokuva, ja siinä esiintyi tähtinäyttelijä, Vincent Price, mikä oli pienelle elokuvastudiolle harvinaista. Elokuvan koko budjetti oli 270&nbsp;000 dollaria, josta Pricen palkkaamiseen meni 50&nbsp;000 dollaria. Suuremman budjetin ansiosta Corman pystyi palkkaamaan elokuvan käsikirjoittajaksikin tieteiskirjailija Richard Mathesonin.

*Vieraana kauhujen talossa* oli AIP:n tuottoisin elokuva siihen asti. Se keräsi kesällä 1960 lipputuloja kahden miljoonan dollarin arvosta. Seuraavana vuonna ilmestyi AIP:lta toinen Cormanin ohjaama Poe-elokuva *[[Kuilu ja heiluri (elokuva)|Kuilu ja heiluri]]*, jonka tuotannossa oli mukana iso osa *Vieraana kauhujen talossa* -elokuvan tuotantoryhmästä. Yhteensä Corman ohjasi lopulta seitsemän Poe-elokuvaa AIP:lle.

## Näyttelijät

## Lähteet

## Aiheesta muualla
*
*
Pablo Cuevas

**Pablo Cuevas** (s. 1. tammikuuta 1986 Concordia, Argentiina) on uruguaylainen tennispelaaja. Hänen parhaana saavutuksena voidaan pitää Ranskan avointen nelinpeliturnauksen voittoa vuonna 2008 yhdessä Luis Hornan kanssa. Kaikkiaan hän on voittanut kaksinpelissä kuusi ja nelinpelissä yhdeksän ATP-turnausta.

## Tennisura
### 2008
Cuevas aloitti vuoden Movistar Openilla Viña del Marissa, Chilessä. Turnauksessa hän voitti Guillermo Corian, Fernando Verdascon ja José Acasuson, kunnes hävisi semifinaalissa Fernando Gonzálezille. Maaliskuussa Cuevas selviytyi Sony Ericsson Openiin Miamissa. Hän voitti Vince Spadean 1. kierroksella, kunnes toisella kierroksella hävisi Fernando Gonzálezille. Houstonissa hän ja Marcel Granollers pääsivät nelinpelin finaaliin asti, mutta hävisivät sen Ernests Gulbisille ja Rainer Schüttlerille.

Ranskan avoimissa Cuevas ja Luis Horna voittivat nelinpeliturnauksen. Matkalla voittoon he päihittivät seitsemänneksi sijoitetun parin Arnaud Clément ja Michaël Llodra, yhdeksänneksi sijoitetut Lukáš Dlouhý ja Leander Paes, ykköseksi sijoitetut Bob ja Mike Bryan. Finaalissa he voittivat toiseksi sijoitetun parin, Daniel Nestor ja Nenad Zimonjić.

### 2009
Movistar Openissa Cuevas pääsi semifinaaliin asti, jossa hän kohtasi Fernando Gonzálezin. González voitti ottelun 6–3, 6–2. Nelinpelissä Cuevas pelasi yhdessä Brian Dabulin kanssa ja he voittivat turnauksen. Finaalissa he voittivat parin František Čermák ja Michal Mertinak luvuin 6–3, 6–3. Wimbledonissa Cuevas voitti 1. kierroksella Christophe Rochusin 3–6, 4–6, 6–4, 6–1, 11–9. Toisella kierroksella hän hävisi Yhdysvaltojen 21-vuotiaalle Jesse Levinelle (joka voitti Marat Safinin 1. kierroksella) 6–2, 6–1, 4–6, 4–6, 6–3.

## Lähteet

## Aiheesta muualla

* Pablo Cuevas ATP:n sivuilla
Karsten Kobs

**Karsten Kobs** (s. 16. syyskuuta 1971 Dortmund) on saksalainen moukarinheittäjä ja maailmanmestari.

Yleisurheilun EM-kilpailuissa Budapestissa 1998 Kobs voitti pronssia. Kesäkuussa 1999 Dortmundissa hän heitti henkilökohtaisen ennätyksensä 82,78 metriä. Kaksi kuukautta myöhemmin Sevillassa hän voitti maailmanmestaruuden. Yleisurheilun maailmancupissa 2002 Kobs sijoittui kolmanneksi.

## Lähteet
Ekestubbe

**Ekestubbe** on Vihdistä lähtöisin oleva aatelissuku. Lars Bertilsson, Olkkalan herra, oli Etelä-Suomen alilaamanni vuosina 1619–1634 sekä Turun oikeuden puheenjohtaja vuonna 1632. Hänen poikansa Henrik Larsson aateloitiin vuonna 1639 nimellä Ekestubbe ansioistaan kolmikymmenvuotisen sodan aikana.

Henrik Larsson oli ratsumies Ekholtin rykmentissä vuonna 1621, korpraali Hämeen ratsurykmentissä 1623, kornetti 1625, luutnantti 1630 sekä ratsumestari Stålhandsken rykmentissä. Hänestä tuli majuri vuonna 1644, jolloin hän erosi sairaalloisuuden vuoksi palveluksesta. Tällöin Ekestubbe oli ehdolla Turun hovioikeuden komendantiksi, muttei saanut nimitystä. Hänestä tuli Turun linnan komendantti vuonna 1656.

Henrik Larsson kuoli vuonna 1660 Olkkalassa. Hänen vanhempansa olivat Lars Bertilsson ja Brita Henriksdotter Ekelöf, Sipoon kirkkoherran Henrik Henriksson Ekelöfin tytär. Avioliitostaan tuntemattoman naisen kanssa hänellä oli tytär Brita Ekestubbe, ratsumestari Arvid Tandefeltin puoliso.

## Huomattavia suvun jäseniä

*Henrik Ekestubbe nuorempi (1641–1694), ratsumestari, naimisissa piispa Gezeliuksen tyttären kanssa.
**Christian Henrik Ekestubbe (1670–1732), everstiluutnantti
***Erik Ekestubbe (1704–1745), lahjoittaja
**Carl Ekestubbe (1677–1756), sotilas
***Carl Fredrik Ekestubbe (1727–1784), everstiluutnantti
**Ernst Johan Ekestubbe (1683–1767), laivaston komentaja
**Alexander Felix Carl Ekestubbe (1838–1866), upseeri ja valtiopäivämies
**Axel Ekestubbe (1849–1907), kanslianeuvos, sukunsa viimeinen.

## Lähteet
* *Tietosanakirja*, s. 577. Helsinki, 1910.
*https://runeberg.org/frfinl/0101.html viitattu.10.8.2019

### Viitteet